CELEX: 32007D0714
Language: sk
Date: 2007-06-20 00:00:00
Title: Rozhodnutie Európskeho parlamentu a Rady č. 714/2007/ES z  20. júna 2007 , ktorým sa zrušuje smernica Rady 68/89/EHS o aproximácii právnych predpisov členských štátov týkajúcich sa klasifikácie surového dreva

23.6.2007   
            
            
               SK
            
            
               Úradný vestník Európskej únie
            
            
               L 163/16
            
         
      ROZHODNUTIE EURÓPSKEHO PARLAMENTU A RADY č. 714/2007/ES
   z 20. júna 2007,
   ktorým sa zrušuje smernica Rady 68/89/EHS o aproximácii právnych predpisov členských štátov týkajúcich sa klasifikácie surového dreva
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:
   
               (1)
            
            
               V politikách Spoločenstva týkajúcich sa lepšej právnej úpravy sa zdôrazňuje význam zjednodušenia vnútroštátnych právnych predpisov a právnych predpisov Spoločenstva ako rozhodujúceho prvku na zlepšenie konkurencieschopnosti podnikov a na dosiahnutie cieľov lisabonskej agendy.
            
         
               (2)
            
            
               Metódy merania a klasifikácie stanovené v smernici 68/89/EHS (3) sa líšia od metód merania a klasifikácie, ktoré sa v súčasnosti všeobecne používajú pri transakciách medzi podnikmi v odvetví lesného hospodárstva a drevospracujúceho a papierenského priemyslu, a zistilo sa, že nie sú vhodné pre potreby trhu.
            
         
               (3)
            
            
               Metódy merania a klasifikácie stanovené v smernici 68/89/EHS už nie sú na účely vnútorného trhu nevyhnutné.
            
         
               (4)
            
            
               Smernica 68/89/EHS by sa preto mala zrušiť.
            
         
               (5)
            
            
               Zrušenie smernice 68/89/EHS znamená, že po 31. decembri 2008 sa už pri uvádzaní na trh nebude používať označenie „klasifikované v EHS“ a že do 31. decembra 2008 musia byť zodpovedajúcim spôsobom zrušené príslušné vnútroštátne vykonávacie opatrenia,
            
         PRIJALI TOTO ROZHODNUTIE:
   Článok 1
   Smernica 68/89/EHS sa zrušuje s účinnosťou od 31. decembra 2008.
   Článok 2
   Toto rozhodnutie je určené členským štátom.
   Článok 3
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Štrasburgu 20. júna 2007
      
         
            Za Európsky parlament
         
         
            predseda
         
         H.-G. PÖTTERING
         
      
      
         
            Za Radu
         
         
            predseda
         
         G. GLOSER
         
      
   
   
      (1)  Stanovisko zo 14. marca 2007 (zatiaľ neuverejnené v úradnom vestníku).
   
      (2)  Stanovisko Európskeho parlamentu z 13. februára 2007 (zatiaľ neuverejnené v úradnom vestníku) a rozhodnutie Rady z 21. mája 2007.
   
      (3)  Ú. v. ES L 32, 6.2.1968, s. 12.